CELEX: 32022B0811
Language: lt
Date: 1648080000000
Title: Bendros pertvarkymo valdybos sprendimas (ES) 2022/811 2022 m. kovo 24 d. dėl Bendros pertvarkymo valdybos (BPV) 2020 finansinių metų biudžeto įvykdymo patvirtinimo ir sąskaitų uždarymo (SRB/PS/2022/03) (Tekstas autentiškas tik anglų kalba)

2022 5 24   
               
               
                  LT
               
               
                  Europos Sąjungos oficialusis leidinys
               
               
                  L 145/44
               
            
         BENDROS PERTVARKYMO VALDYBOS SPRENDIMAS (ES) 2022/811
         2022 m. kovo 24 d.
         dėl Bendros pertvarkymo valdybos (BPV) 2020 finansinių metų biudžeto įvykdymo patvirtinimo ir sąskaitų uždarymo (SRB/PS/2022/03)
         (Tekstas autentiškas tik anglų kalba)
         BENDRA PERTVARKYMO VALDYBA,
         atsižvelgdama į sutartį dėl Europos Sąjungos veikimo,
         atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į BPeM reglamento 50 straipsnio 1 dalies b punktą ir 63 straipsnio 8 dalį,
         atsižvelgdama į 2020 m. sausio 17 d. BPV finansinio reglamento 97, 98 ir 99 straipsnius,
         atsižvelgdama į BPV 2020 finansinių metų galutines metines finansines ataskaitas, patvirtintas 2021 m. birželio 30 d. (2020 finansinių metų galutinės metinės finansinės ataskaitos),
         atsižvelgdama į BPV 2020 finansinių metų metines finansines ataskaitas, patvirtintas 2021 m. gegužės 7 d. (2020 finansinių metų metinės finansinės ataskaitos),
         atsižvelgdama į Europos Audito Rūmų ataskaitą dėl Bendros pertvarkymo valdybos (BPV) 2020 finansinių metų metinių finansinių ataskaitų kartu su BPV atsakymais (2020 finansinių metų Audito Rūmų metinė ataskaita),
         atsižvelgdama į ataskaitą dėl 2020 finansinių metų galutinių metinių finansinių ataskaitų, įskaitant audito nuomones, kurias 2021 m. birželio 16 d. parengė „Mazars Réviseurs d’Enterprises“ (2020 finansinių metų Mazars audito ataskaita),
         atsižvelgdama į (vadovaujantis Reglamento (ES) Nr. 806/2014 92 straipsnio 4 dalimi parengtą) Europos Audito Rūmų ataskaitą dėl neapibrėžtųjų įsipareigojimų, atsiradusių dėl Bendros pertvarkymo valdybos, Tarybos ir Komisijos užduočių pagal BPeM reglamentą vykdymo 2020 finansiniais metais (2020 finansinių metų Audito Rūmų ataskaita dėl neapibrėžtųjų įsipareigojimų),
         atsižvelgdama į 2020 m. gruodžio 14 d. 2020 m. vidaus audito metinę ataskaitą,
         PRIĖMĖ ŠĮ SPRENDIMĄ:
         
            Vienintelis straipsnis
            
               1.   patvirtinti Bendros pertvarkymo valdybos pirmininkui, kad 2020 finansinių metų BPV biudžetas įvykdytas;
            
            
               2.   patvirtinti BPV 2020 finansinių metų sąskaitų uždarymą;
            
            
               3.   išdėstyti savo pastabas toliau pateikiamame pasiūlyme;
            
            
               4.   pavesti Bendros pertvarkymo valdybos pirmininkui pranešti apie šį sprendimą Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serija) ir BPV tinklalapyje.
               Šis sprendimas įsigalioja jo pasirašymo dieną.
            
         
         
            
               
                  Bendros pertvarkymo valdybos vardu
               
               Birgit RODOLPHE
               
                  Plenarinės sudėties valdybos narė
               
            
         
         
            (1)  OL L 225, 2014 7 30, p. 1.